Honšú Šikoku renraku baši

náhľad|vpravo|Most Ohnaruto
náhľad|Trasa Kodžima - Sakaide
náhľad|Mosty Tatara (dole), Omišima (v strede) a Hakata Ošima (hore)
Honšu-Šikoku renraku baši alebo Honšú Šikoku renraku-baši () je sústava 18 mostov a troch diaľnic medzi ostrovmi Honšu a Šikoku. Mosty boli postavené v rokoch 1976 - 1999. Medzi najvýznamnejšie z týchto mostov patria mosty Akaši-kaikjó a Tatara.

 Trasa Kóbe - Naruto 
Trasa Kóbe - Naruto pozostáva z dvoch mostov, ktoré prekleňujú Akašský a Narutský prieliv. Oba vedú na ostrov Awadži, na ktorom je najdlhší úsek tejto diaľnice - takmer 83 km z celkovej dĺžky 88 km. Bola postavená v rokoch 1976 - 1998.

Prvý z mostov, Akaši-kaikjó, bol postavený v rokoch 1988 - 1998. Po dokončení mal najdlhšie rozpätie visutého mostu na svete (1991 m), a tento rekord drží dodnes. Preslávil sa aj pri zemetrasení v Kóbe v 1995, kedy sa vzdialili od seba pylóny o 1,3 metra.

Druhý, Ohnaruto, bol postavený v rokoch 1976 - 1985 a jeho dĺžka je takmer 1,3 km. 

 Trasa Kodžima - Sakaide 
Z mesta Kodžima do mesta Sakaide síce vedie 6 mostov, ale všetky sú spojené, takže sa celá diaľnica volá aj most Seto-Otaši s celkovou dĺžkou 38,4 km. Bol postavený v rokoch 1977 - 1978. Na trati sa nachádzajú mosty:
 Šimotsui-Seto, dlhý 1,4 km;
 Hitsuišdžima-Seto, dlhý 790 m;
 Iwakurodžima-Seto, dlhý 790 m;
 Jošima, dlhý 847 m;
 Kita Bisan-Seto, dlhý 1538 m;
 Minami Bisan-Seto, dlhý 1648 m.
Pod diaľnicou sa nachádza aj železnica.

 Trasa Honomiči - Imabari 
Na tejto trase sa nachádza najviac mostov. Celkovo je na trase Honomiči - Imabari 5 visutých, 4 zavesené a 1 oblúkový most. Trasa je dlhá 59,2 km. Na trase sa nachádza aj most Tatara, ktorý v rokoch 1999 - 2008 mal najväčšie rozpätie (890 m), kým ho nepredbehol most Su-tchung v Šanghaji. Na trati sú mosty:
 Šin Onomiči (2 zavesené)
 Innošima (visutý)
 Ikuči (zavesený)
 Tatara (zavesený)
 Omišima (oblúkový)
 Hakata Ošima (visutý)
 Ošima (zavesený)
 Kurušima Kaikjó (3 visuté)
Most Kurušima Kaikjó je zložený z troch visutých mostov.

 Zdroj 



Kategória:Cestné mosty v Japonsku
Kategória:Architektúra  z 1999
Kategória:Kóbe
Kategória:Doprava v prefektúre Ehime
Kategória:Stavby v prefektúre Ehime
Kategória:Doprava v prefektúre Hjógo
Kategória:Stavby v prefektúre Hjógo
Kategória:Doprava v prefektúre Kagawa
Kategória:Stavby v prefektúre Kagawa
Kategória:Doprava v prefektúre Okajama
Kategória:Stavby v prefektúre Okajama